พิชิต ลิขิตกิจสมบูรณ์: พรรคชนชั้นกรรมกรในศตวรรษที่ 21?
ใจ อึ๊งภากรณ์และสหายเรียกร้องให้กรรมกรตั้ง พรรคการเมืองของตนเอง มาโดยตลอด (พูดให้ชัดคือตั้ง พรรคกรรมกรปฏิวัติ โค่นล้มทุนนิยม) บริภาษกรรมกรที่ไปร่วมกับพรรคอื่นว่า เดินตามก้นพรรคนายทุนพรรคชนชั้นกรรมกร นั้นเป็นแนวคิดศตวรรษที่ 19-20 บนฐานของระบบทุนนิยมขณะนั้น ทว่านับแต่ยุค 1990s พรรคกรรมกร ทั้งหลายก็ล้มหายตายจากไปหมดหรือ แปรสภาพ จนเหลือแต่ป้ายชื่อกรรมกร แต่เนื้อในไม่ใช่อีกต่อไป (เช่น อังกฤษ)นี่ไม่ใช่บังเอิญ ไม่ใช่เพราะ กรรมกรศตวรรษที่ 21 ห่วยแตก อย่างที่ใจและสหายบ่น แต่เพราะโครงสร้างทุนนิยมโลกที่เปลี่ยนไป กรรมกรอุตสาหกรรม กลายเป็นคนส่วนน้อยของสังคมแม้จะยังมีความขัดแย้งรุนแรงกับนายจ้างอยู่เสมอ ๆ ทุนนิยมตะวันตกเกิดการ de-industrialization ภาคอุตสาหกรรมหดเล็กลง แม้แต่ประเทศอุตสาหกรรมเกิดใหม่อย่างจีน-เอเชียตะวันออกที่มีภาคอุตสาหกรรมใหญ่มาก แต่ประชากรกรรมกรก็ยังเป็นส่วนน้อยเพราะอย่างนี้ บรรดา พรรคฝ่ายซ้าย ที่เคยชนะเลือกตั้งในยุโรป-ละตินอเมริกาช่วง 30 ปีมานี้จึงล้วนไม่ใช่พรรคกรรมกร แต่เป็นพรรคปัญญาชนชั้นกลาง (ที่ภาษาลัทธิมาร์กซเรียกว่า พรรคนายทุนน้อย) และพรรคเอ็นจีโอ ที่น่าขันคือ เวลาพรรคฝ่ายซ้ายพวกนี้ชนะเลือกตั้งในยุโรป-ละตินอเมริกา ซ้ายไทยก็ดีใจกันใหญ่ทั้ง ๆ ที่ไม่ใช่พรรคกรรมกรสุดท้าย พรรคฝ่ายซ้าย พวกนี้จบลงในสองแบบคือ พอชนะเป็นรัฐบาลก็หันไปเดินนโยบายเศรษฐกิจเสรีนิยมเหมือนพรรคฝ่ายขวาซะงั้น หรือที่ดันทุรังเดินนโยบายสังคมนิยมก็บริหารเศรษฐกิจผิดพลาดจนแพ้เลือกตั้งหรือถูกขับไล่
ใจ อึ๊งภากรณ์และสหายเรียกร้องให้กรรมกรตั้ง พรรคการเมืองของตนเอง มาโดยตลอด (พูดให้ชัดคือตั้ง พรรคกรรมกรปฏิวัติ โค่นล้มทุนนิยม) บริภาษกรรมกรที่ไปร่วมกับพรรคอื่นว่า เดินตามก้นพรรคนายทุนใจ
พิชิต ลิขิตกิจสมบูรณ์,พรรคแรงงาน,ใจ อึ๊งภากรณ์